title: 1995 m. balandžio 21 d. Komisijos Sprendimas nustatantis papildomas garantijas dėl salmonelių į Suomiją ir Švediją siunčiamoms dedeklėms vištoms

text:
Svarbus teisinis pranešimas

|

31995D0161

Oficialusis leidinys L 105 , 09/05/1995 p. 0044 - 0046

		Komisijos Sprendimas1995 m. balandžio 21 d.nustatantis papildomas garantijas dėl salmonelių į Suomiją ir Švediją siunčiamoms dedeklėms vištoms(95/161/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 9 straipsnio b punkto 2 papunktį,kadangi Komisija patvirtino Suomijos ir Švedijos pateiktas veiklos programas dėl salmonelių kontrolės; kadangi šiose programose numatytos konkrečios priemonės dėl dedeklių vištų, t. y. produkcinių naminių paukščių, auginamų dėti vartoti skirtus kiaušinius;kadangi 1994 m. birželio 10 d. Veterinarijos komitetas patvirtino naminių paukščių invazinių salmonelių serotipų sąrašą;kadangi turėtų būti nustatytos garantijos, lygiavertės Suomijos ir Švedijos pagal jų veiklos programas įgyvendinamoms garantijoms;kadangi tokios papildomos garantijos visų pirma turi būti pagrįstos į Suomiją ir Švediją siunčiamų naminių paukščių mikrobiologiniu tyrimu;kadangi turėtų būti nustatytos mėginių mikrobiologinio tyrimo taisyklės, nustatant mėginių ėmimo metodą, imtinų mėginių skaičių ir mėginių mikrobiologinio tyrimo metodą;kadangi tokios garantijos neturėtų būti taikomos jokiems pulkams, kuriems taikoma programa, pripažinta lygiaverte Suomijoje ir Švedijoje įgyvendinamai programai;kadangi trečiųjų šalių kilmės siuntoms Suomija ir Švedija turėtų taikyti tokius importo reikalavimus, kurie yra bent jau tokie griežti kaip nurodytieji šiame sprendime;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisĮ Suomiją ir Švediją siunčiamoms dedeklėms vištoms, t. y. produkciniams naminiams paukščiams, auginamiems dėti vartoti skirtus kiaušinius, atliekamas mikrobiologinis tyrimas, imant mėginius kilmės pulke.2 straipsnis1 straipsnyje nurodytas mikrobiologinis tyrimas atliekamas I priede nurodytu būdu.3 straipsnis1. Prie į Suomiją ir Švediją siunčiamų dedeklių vištų pridedamas II priede pateiktas sertifikatas.2. 1 straipsnio dalyje numatytas sertifikatas gali būti:- pridedamas prie Direktyvos 90/539/EEB IV priede pateikto 3 pavyzdžio sertifikato- arba įtrauktas į pirmoje įtraukoje nurodytą sertifikatą.4 straipsnisŠiame sprendime numatytos papildomos garantijos netaikomos tiems pulkams, kuriems taikoma programa, Direktyvos 90/539/EEB 32 straipsnyje nustatyta tvarka pripažinta lygiaverte Suomijoje ir Švedijoje įgyvendinamai programai.5 straipsnisŠis sprendimas peržiūrimas ne vėliau kaip iki 1996 m. gruodžio 31 d. Peržiūra grindžiama Suomijos ir Švedijos atsižvelgiant į sukauptą patirtį parengta ataskaita, kuri turi būti pateikta ne vėliau kaip 1996 m. rugsėjo 30 d.6 straipsnisŠis sprendimas skirtas valstybėms narėms.Priimta Briuselyje, 1995 m. balandžio 21 d.Komisijos varduFranz FischlerKomisijos narys[1] OL L 303, 1990 10 31, p. 6.--------------------------------------------------I PRIEDAS1. Bendrosios taisyklėsKilmės pulkas turi būti izoliuotas 15 dienų.Mikrobiologinis tyrimas turi būti atliktas per 10 dienų iki siuntos išsiuntimo.Mikrobiologinis tyrimas turi apimti šiuos invazinius serotipus:- Salmonella gallinarum,- Salmonella pullorum,- Salmonella enteritidis,- Salmonella berta,- Salmonella typhimurium,- Salmonella thompson,- Salmonella infantis.2. Mėginių ėmimo metodasSudėtiniai išmatų mėginiai, kurių kiekvienas susideda iš atskirų šviežių išmatų mėginių, sveriančių ne mažiau kaip vienas gramas, turi būti paimti pasirinktinai tam tikrame pastato, kuriame laikomi paukščiai, vietų skaičiuje arba, kai jie laisvai prieina prie kelių ūkio pastatų – kiekvienoje ūkio, kuriame paukščiai laikomi, pastatų grupėje.3. Imtinų mėginių skaičiusMėginių skaičius turi leisti 95 % patikimumu nustatyti 5 % salmonelių buvimą.4. Mėginių tyrimo mikrobiologinis tyrimasSalmonelės išskyrimas turėtų būti atliekamas taikant Tarptautinės standartizacijos organizacijos standartinį metodą ISO 6579: 1993.--------------------------------------------------II PRIEDAS+++++ TIFF +++++--------------------------------------------------


title: 1995 m. gruodžio 20 d. Komisijos Sprendimas sustabdantis Komisijos reglamentu (EB) Nr. 3286/94 numatytą prekybos kliūčių procedūrą dėl piratavimo Bendrijos garso įrašais Tailande ir jo poveikio Bendrijos prekybai garso įrašais

text:
Svarbus teisinis pranešimas

|

31996D0040

Oficialusis leidinys L 011 , 16/01/1996 p. 0007 - 0008

		Komisijos Sprendimas1995 m. gruodžio 20 d.sustabdantis Komisijos reglamentu (EB) Nr. 3286/94 numatytą prekybos kliūčių procedūrą dėl piratavimo Bendrijos garso įrašais Tailande ir jo poveikio Bendrijos prekybai garso įrašais(96/40/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1994 m. gruodžio 22 d. Tarybos reglamentą (EB) Nr. 3286/94, nustatantį Bendrijos procedūras bendros prekybos politikos srityje siekiant užtikrinti tarptautinėmis prekybos taisyklėmis, ypač sudarytomis globojant Pasaulio prekybos organizacijai (PPO), suteiktų Bendrijos teisių įgyvendinimą [1], su paskutiniais pakeitimais, padarytais Reglamentu (EB) Nr. 365/95 [2], ypač į jo 11 ir 14 straipsnius,pasikonsultavusi su Patariamuoju komitetu,kadangi:1991 m. birželio 5 d. Komisija gavo skundą, pagal 1984 m. rugsėjo 17 d. Reglamentą (EEB) Nr. 2641/84, dėl bendros prekybos politikos stiprinimo, ypač atsižvelgiant į apsisaugojimą nuo neteisėtos komercinės veiklos [3] su paskutiniais pakeitimais, padarytais iš esmės visus Bendrijos garso įrašų gamintojus atstovaujančios Tarptautinės fonografijos pramonės federacijos (IFPI) Europos biuro Reglamentu (EB) Nr. 522/94 [4]. Skunde buvo pareikšta, kad Tailande buvo stambiu mastu pirataujama Bendrijos garsų įrašais ir kad toks piratavimas darė žalą Bendrijos pramonei, pastebimai paveikdamas Bendrijos garso įrašų eksportą į Tailandą bei į kitas trečiąsias rinkas.Kadangi skunde buvo pateikta pakankamai įrodymų, kaip apibrėžta Reglamento (EEB) Nr. 2641/84 6 straipsnio 1 dalyje apie neteisėtos prekybos veiklos egzistavimą Tailande ir dėl to patirtą žalą, Komisija Europos Bendrijų oficialiajame leidinyje [5] paskelbtame pranešime pareiškė pradedanti patikrinimo procedūrą dėl piratavimo Bendrijos garso įrašais Tailande.Pradėjusi procedūrą Komisija atliko faktinį ir teisinį patikrinimą ir 1992 m. vasario 20 d. pateikė savo patikrinimo ataskaitą Patariamajam komitetui, įsteigtam Reglamentu (EB) Nr. 2641/84. Tuo remiantis paaiškėjo, kad per tiriamąjį laikotarpį ir ypač dėl Tailando valdžios institucijų nesugebėjimo tinkamai reikalauti vykdyti tuo metu galiojusius Tailando autorinių teisių įstatymus, piratavimas garso įrašais (tarptautinio repertuaro) ko gero pasiekė 90 % lygį ir kad tokia padėtis Bendrijos pramonei padarė materialinę žalą, ypač dėl sumažėjusio pardavimo Tailando rinkoje (o taip pat kai kuriose trečiose rinkose). Dėl to buvo aišku, kad Tailandas pažeidė savo tarptautinį įsipareigojimą teikti Bendrijos garso įrašų gamintojams veiksmingą apsaugą nuo piratavimo jų produktais. Šis įsipareigojimas atsirado dėl Tailando pasirašytos nacionalinės priežiūros nuostatos, nustatytos Berno konvencijos dėl literatūros ir meno kūrinių apsaugos Berlyno akto 4 straipsnyje.Komisija konsultavosi su Tailando valdžios institucijomis, kurios 1992 m. rugsėjo mėnesį paragino Tailando Vyriausybę įsipareigoti per trumpiausią įmanomą laikotarpį sumažinti piratavimą EB garso įrašais iki nežymaus lygio, ir pirmiausiai per vienerių metų laikotarpį pasiekti jo žymaus sumažėjimo.Remiantis šiuo įsipareigojimu ir pritarus Patariamajam komitetui bei reguliariai įvertinant padėtį paaiškėjo, kad artimiausiu metu jokių kitų veiksmų pagal šią procedūrą imtis nereikia.1993 m. gruodžio mėnesį Tailande įvykusi misija įvertino pasiektą pažangą. Po šios misijos Komisija vėl atsiskaitė Komitetui, įsteigtam Reglamentu (EB) Nr. 2641/84. Pirmosios misijos išvados parodė, kad pirmaisiais metais po Tailando Vyriausybės įsipareigojimo faktinis piratavimas garso kasetėmis apytikriai sumažėjo 50 %, tuo patvirtindamas Tailando Vyriausybės norą tvirtai laikytis savo įsipareigojimo. Nepaisant to, tolimesnė pažanga buvo laikoma lėta ir, be to, buvo išreikštas susirūpinimas dėl galimo piratavimo garso įrašais atsinaujinimo, ypač dėl piratinių kompaktinių diskų (CD) pardavimo. Šiame kontekste ir gavus Patariamojo komiteto pritarimą pasirodė, kad Tailandui reikia daugiau laiko, kad galėtų priimti naujus teisės aktus dėl autorinių teisių, kurie jau buvo svarstomi Parlamento komitete kaip teisės akto projektai ir kuriuose buvo numatytos tinkamesnės kovos su piratavimu priemonės bei veiksmingas reikalavimas jas vykdyti.Nuo 1994 metų pradžios Komisijos surinkta informacija rodo, kad po to faktinio piratavimo EB garso įrašais lygis reikšmingai nepagerėjo. Vis dėlto įstatymų leidyboje įvyko svarbūs teigiami pokyčiai. 1995 m. kovo 21 d. įsigaliojo naujas Tailando autorinių teisių aktas. Juo buvo įvesta daug nuostatų, skirtų supaprastinti prieš užsiimančius piratavimu asmenis nukreiptus veiksmus, ir turinčių atgrasantį poveikį prieš potencialius ir faktinius pažeidėjus, ypač labai padidintų baudų dėka.Tokiomis aplinkybėmis atsižvelgdama į aukštą piratavimo, ypač kompaktiniais diskais, lygio išlaikymą ir į perspektyvą dėl jo pastovaus sumažinimo iki nežymaus lygio veiksmingai vykdant naujus Tailando teisės aktus, Komisija mano, kad šiame etape netinka nei nutraukti procedūrą, nei priimti prieš Tailandą nukreiptas prekybos politikos priemones. Vis dėlto išlieka būtinybė atidžiai sekti padėtį.Nuo 1995 m. sausio 1 d. dabartinei procedūrai bus taikomas Reglamentas (EB) Nr. 3286/94, kuris panaikino Reglamentą (EEB) Nr. 2641/84.Reglamento (EB) Nr. 3286/94 11 straipsnio 2 dalies a punkte nurodoma galimybė formaliai sustabdyti procedūrą. Tokiu atveju Komisijos užduotis yra prižiūrėti, ar trečioji suinteresuota šalis tinkamai taiko šias priemones, kaip numatyta šio reglamento 11 straipsnio 2 dalies b punkte.Vadovaujantis Reglamento (EB) Nr. 3286/94 13 straipsnio 1 dalimi šis sprendimas dėl sustabdymo priimamas remiantis to paties reglamento 14 straipsniu. Pastarajame numatoma, kad Komisija priima sprendimą, apie kurį praneša valstybėms narėms ir kuris pradedamas taikyti po 10 dienų, jei per šį laikotarpį nė viena valstybė narė neperduoda šio klausimo Tarybai.Taip pat reikia prisiminti, kad Reglamento (EB) Nr. 3286/94 11 straipsnio 2 dalies c punkte nurodoma, kad jei priemonės, kurių ėmėsi trečioji šalis, buvo panaikintos, sustabdytos ar netinkamai įgyvendintos arba jei Komisija turi pagrindo manyti, kad taip atsitiko, arba jei Komisijos prašymas suteikti informaciją nebuvo patenkintas, pagal atitinkamas šio reglamento nuostatas gali būti priimtos bet kokios prekybos politikos priemonės.Dėl to procedūros dėl piratavimo Bendrijos garso įrašais Tailande turi būti sustabdytos. Komisija turi ir toliau nuolat sekti padėtį ir reguliariai apie tai pranešti Patariamajam komitetui, įsteigtam Reglamentu (EB) Nr. 3286/94,PRIĖMĖ ŠĮ SPRENDIMĄ:1 straipsnisŠiuo sprendimu procedūros dėl piratavimo Bendrijos garso įrašais Tailande sustabdomos.2 straipsnisŠis sprendimas taikomas po jo paskelbimo Europos Bendrijų oficialiajame leidinyje dienos.Priimta Briuselyje, 1995 m. gruodžio 20 d.Komisijos varduLeon BrittanPirmininko pavaduotojas[1] OL L 349, 1994 12 31, p. 71.[2] OL L 41, 1995 2 23, p. 3.[3] OL L 252, 1984 9 20, p. 1.[4] OL L 66, 1994 3 10, p. 10.[5] OL C 189, 1991 7 20, p. 26.--------------------------------------------------


title: 2017 m. birželio 26 d. Politinio ir saugumo komiteto sprendimas (BUSP) 2017/1160 dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vado skyrimo (EUTM Somalia/1/2017)

text:
30.6.2017

               LT

               Europos Sąjungos oficialusis leidinys

               L 167/37

         POLITINIO IR SAUGUMO KOMITETO SPRENDIMAS (BUSP) 2017/1160
   2017 m. birželio 26 d.
   dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vado skyrimo (EUTM Somalia/1/2017)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2010 m. vasario 15 d. Tarybos sprendimą 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo (1), ypač į jo 5 straipsnį,
   kadangi:

               (1)

               vadovaudamasi Sprendimo 2010/96/BUSP 5 straipsnio 1 dalimi, Taryba įgaliojo Politinį ir saugumo komitetą (toliau – PSK) pagal Europos Sąjungos sutarties 38 straipsnį priimti atitinkamus sprendimus siekiant vykdyti Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) politinę kontrolę ir strateginį vadovavimą jai, įskaitant sprendimus skirti vėlesnius ES misijos vadus;

               (2)

               2016 m. kovo 15 d. PSK priėmė Sprendimą (BUSP) 2016/396 (2), kuriuo EUTM Somalia ES misijos vadu paskirtas brigados generolas Maurizio MORENA;

               (3)

               Tarybos sprendimu (ES) 2017/971 (3) iš dalies pakeista EUTM Somalia vadovavimo grandinė. Todėl Sprendimas (BUSP) 2016/396 buvo panaikintas ir brigados generolas Maurizio MORENA paskirtas EUTM Somalia ES misijos pajėgų vadu;

               (4)

               2017 m. kovo 10 d. Italija pasiūlė EUTM Somalia ES misijos pajėgų vadu skirti pulkininką Pietro ADDIS, kuris pakeis brigados generolą Maurizio MORENA;

               (5)

               2017 m. gegužės 23 d. ES karinis komitetas rekomendavo Politiniam ir saugumo komitetui EUTM Somalia ES misijos pajėgų vadu skirti pulkininką Pietro ADDIS, kuris nuo 2017 m. liepos 1 d. pakeis brigados generolą Maurizio MORENA;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Pulkininkas Pietro ADDIS skiriamas Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos pajėgų vadu nuo 2017 m. liepos 1 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. birželio 26 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 44, 2010 2 19, p. 16.

      (2)  2016 m. kovo 15 d. Politinio ir saugumo komiteto sprendimas (BUSP) 2016/396 dėl Europos Sąjungos karinės misijos siekiant prisidėti prie Somalio saugumo pajėgų mokymo (EUTM Somalia) ES misijos vado skyrimo, kuriuo panaikinamas Sprendimas (BUSP) 2015/173 (EUTM Somalia/1/2016) (OL L 73, 2016 3 18, p. 99).

      (3)  2017 m. birželio 8 d. Tarybos sprendimas (ES) 2017/971, kuriuo nustatoma vykdymo įgaliojimų neturinčių ES karinių BSGP misijų planavimo ir vykdymo tvarka ir iš dalies keičiami sprendimai 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo, 2013/34/BUSP dėl Europos Sąjungos karinės misijos siekiant prisidėti prie Malio ginkluotųjų pajėgų mokymo (EUTM Mali) ir (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (OL L 146, 2017 6 9, p. 133).